b'\n_START_ARTICLE_\nSaksan 12. panssaridivisioona\n_START_SECTION_\nPerustaminen\n_START_PARAGRAPH_\nDivisioona muodostettiin lokakuussa 1940, kun 2. motorisoitu jalkav\xc3\xa4kidivisioona muutettiin panssaridivisioonaksi. Divisioona oli valmis tammikuussa 1941.\n_START_SECTION_\nHistoria\n_START_PARAGRAPH_\nHein\xc3\xa4kuussa 1941 divisioona siirrettiin it\xc3\xa4rintamalle, jossa se osallistui Minskin piiritykseen ja hy\xc3\xb6kk\xc3\xa4si kohti Smolenskia. My\xc3\xb6hemmin divisioona siirrettiin pohjoiselle rintamalle, jossa se k\xc3\xa4rsi raskaita tappioita ven\xc3\xa4l\xc3\xa4isten talvihy\xc3\xb6kk\xc3\xa4yksess\xc3\xa4. Levon j\xc3\xa4lkeen divisioona osallistui taisteluihin Leningradin etel\xc3\xa4puolelle ja marraskuussa 1942 se siirrettiin Roslavlin l\xc3\xa4helle keskiselle lohkolle. Kes\xc3\xa4n 1943 divisioona taisteli useissa suurissa taisteluissa otti osaa muun muassa Kurskin taisteluun ja syksyll\xc3\xa4 se taisteli puolustustaisteluissa Dneprill\xc3\xa4. Helmikuussa 1944 divisioona siirrettiin osaksi ep\xc3\xa4toivoista puolustusta Leningradin alueelle. Divisioona vet\xc3\xa4ytyi yhdess\xc3\xa4 muiden saksalaisten kanssa, kunnes syyskuussa 1944 se joutui osaksi Kuurinmaan mottia. Divisioona taisteli toukokuuhun 1945 asti, jolloin se lopulta antautui neuvostoliittolaisille.'